Paul Cérésole

Paul Cérésole (født 16. november 1832 i Friedrichsdorf, Hessen-Homburg i Hessen, død 7. januar 1905) var en sveitsisk politiker og jurist.

Cérésole var høyesterettsdommer fra 1867 til 1870 og han ble valgt inn som medlem av det sveitsiske Forbundsrådet 1. februar 1870, et embete han forlot 31. desember 1875. Cérésole var tilknyttet Det frie demokratiske partiet i Sveits. Som medlem av Forbundsrådet var Cérésole president for den sveitsiske konføderasjonen i 1873. Cérésoles sønn Pierre var en kjent pasifist. Cérésole døde 73 år gammel i Lausanne i januar 1905. Avenue Paul-Cérésole, en gate i Vevey i kantonen Vaud, er oppkalt til minne om Cérésole.

Referanser 

Sveitsiske politikere
Personer fra Hochtaunuskreis